2017. gada 30. augustā Rīkojums Nr. 461

Rīgā (prot. Nr. 42 26. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem**"

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Nacionālajam veselības dienestam) 5 852 519 *euro*, lai nodrošinātu atlīdzības izmaksu ārstniecības personām, tai skaitā piemaksu par nakts darbu un svētku dienām, kā arī pastāvīgu ārstniecības personu pieejamību neatliekamās medicīniskās palīdzības un pacientu uzņemšanas nodaļās (tai skaitā dzemdību palīdzības sniegšanā nepieciešamo speciālistu piesaistei).

2. Finanšu ministrijai palielināt Veselības ministrijas budžeta bāzes izdevumus 2018. gadam un turpmāk katru gadu 7 801 592 *euro* apmērā šā rīkojuma 1. punktā minētajiem mērķiem.

Ministru prezidents Māris Kučinskis

Veselības ministre Anda Čakša